།ངན་སྔགས་གདུག་པའི་རྦོད་གཏོང་བཟློག །ཀླུ་ཡི་བྱད་དུ་བཅུག་པ་བཟློག །ཐེའུ་རང་སྲི་
ལ་བརྐུ་བ་བཟློག །རྒྱལ་པོ་སྨྱོ་འབོག་གཏོང་བ་བཟློག །དྲང་སྲོང་གཟའ་ཡི་ཀི་ཀཾ་བཟློག །ལྟས་ངན་
བརྒྱད་ཅུ་རྩ་བཞི་བཟློག །ཡེ་འབྲོག་སུམ་བརྒྱ་དྲུག་ཅུ་བཟློག །རྨི་ལམ་ངན་དང་མཚན་མ་ངན། །ལོ་
སྐེག་ཟླ་སྐེག་ཞག་སྐེག་དང༌། །ནད་རིགས་བཞི་བརྒྱ་རྩ་བཞི་བཟློག །མཁའ་འགྲོ་མ་དང་རོ་ལངས་
དང་། །རྒྱལ་སེན་བར་ཆད་བྱེད་པ་བཟློག །དེ་ལ་སོགས་པའི་གདུག་སེམས་རྣམས། །ཐམས་ཅད་
སྡང་བའི་དགྲ་ལ་བྷྱོཿ། ཐམས་ཅད་གནོད་པའི་བགེགས་ལ་བྷྱོཿ ཞེས་པས་བཟློག་པ་བྱ།

74 མཁས་གྲུབ་རྗེའི་གསུང་འབུམ་མ།
དེ་ནས་བཟླས་པ་ནི། མགོན་པོའི་སྤྱི་གཙུག་ཏུ་དྲིན་ཅན་རྩ་བའི་བླ་མ་དེ་ཉིད་སྐུ་མདོག་དམར་
པོ་ཕྱག་གཡས་ཐོད་པའི་ཅང་ཏེའུ་ནམ་མཁའ་ལ་ཁྲོལ་ལོ་ལོ་འཁྲོལ་ཞིང་། ཕྱག་གཡོན་བདུད་རྩིས་
སྤྱན་གཟིགས་པ་
གང་བའི་ཐོད་པ་ཐུགས་ཀར་འཛིན་པ། བཟོད་པར་དཀའ་བའི་གཟི་བརྗིད་ཅན།
ཙམ་གྱིས་མཁའ་འགྲོ་དང་སྲིད་གསུམ་ཐམས་ཅད་དབང་དུ་སྡུད་ནུས་པ་ཞིག་བཞུགས། མགོན་
པོའི་དཔྲལ་བའི་སིནྡྷུ་རའི་སྟེང་དུ་ཡི་གེ་ཧྲཱིཿདམར་པོ་རིང་ཆ་ཚེག་གྲག་དང་བཅས་པ་བཅུ་གསུམ་
ཡོངས་སུ་གྱུར་པ་ལས། གསང་བའི་མཁའ་འགྲོ་མ་དམར་མོ་ཞལ་གཅིག་ཕྱག་གཉིས་ཀྱི་གཡས་
ཌ་མ་རུ་འཁྲོལ་ཞིང་། གཡོན་ཐོད་པ་བདུད་རྩིས་གང་བ་འཛིན་པ། ཞབས་གཡས་བསྐུམས་ཤིང་
གཡོན་བརྐྱངས་པའི་གར་སྟབས་ཀྱིས་དམར་སྒོར་སྒོར་གར་མཛད་པ་བཅུ་གསུམ་དུ་གྱུར། བླ་
མའི་སྐུ་ལས་འོད་ཟེར་དམར་ལ་སྨུག་པ་འཕྲོས། མགོན་པོ་དང་མཁའ་འགྲོ་མ་རྣམས་ལ་ཕོག་པས།
མཁའ་འགྲོ་མ་རྣམས་ཌ་མ་རུ་དྲག་ཏུ་འཁྲོལ་ཞིང་། སྤྱན་གསུམ་ནམ་མཁའ་ལ་ཧྲིག་ཧྲིག་གཟིགས་
པ་དང་། མགོན་པོ་ཡང་ཌ་མ་རུ་དང་གཡེར་ཁའི་སྒྲ་སྒྲོག་ཅིང་། སྤྱན་གསུམ་ནམ་མཁའ་ལ་ཧྲིག་
ཧྲིག་གཟིགས། ཞལ་ནས་ཧ་ཧའི་གད་རྒྱངས་སྒྲོག་ཅིང་གར་མཛད་པའི། མགོན་པོ་དང་མཁའ་འགྲོ་
མ་རྣམས་ཀྱི་སྐུའི་ཆ་ཐམས་ཅད་ལས་འོད་ཟེར་དམར་པོ་ལྕགས་ཀྱུ་ལྟ་བུ་ཁམས་གསུམ་ཐམས་
ཅད་ཁྱབ་པར་འཕྲོས་པས། སེམས་ཅན་ཐམས་ཅད་དབང་དུ་འདུས། དགོས་འདོད་ཐམས་ཅད་ཆར་
བཞིན་དུ་འབབ་པར་གྱུར། ཨོྃ་བཛྲ་ན་ར་ཏྲིཾ་ཏྲིཾ་ཧཱུཾ་ཧཱུཾ་ཕཊ་ཕཊ་སྭཱཧཱ། ཞེས་པ་བརྒྱ་རྩ་བརྒྱད་ཡན་བཟླས།
རང་ཡི་དམ་དུ་གསལ་བའི་ཐུགས་ཀའི་ཧཱུཾ་ལས་སྔགས་ཀྱི་ཕྲེང་བ་སྔགས་མདོག་ནག་པོ་ལ་འོད་ཟེར་དམར་པོ་འཕྲོ་བའི་འོད་
ཟེར་ཕྲེང་ཐག་གི་རྣམ་པ་སྔགས་ཕྲེང་རྡོག་གི་རྣམ་པར་རང་གི་ཞལ་ནས་མགོན་པོའི་ཞལ་དུ་ཞུགས། ཐུགས་ཀའི་ཧཱུཾ་ལ་ཐིམ།
ལྟེ་བ་ནས་འཐོན་རང་གི་ལྟེ་བར་ཞུགས་ཏེ། ཐུགས་ཀའི་ཧཱུཾ་ལ་ཐིམ། དེ་ལྟར་མགལ་མེའི་འཁོར་ལོ་ལྟར་འཁོར་བར་བསམས་
ལ། ཨོཾ་བཛྲ་མ་ཧཱ་ཀཱ་ལ་ཁཱོ་ཁྲེ་ཏ་བིགྷན་བི་ན་ཡ་ཀ་ཧཱུཾ་ཧཱུཾ་ཕཊ་ཕཊ་སྭཱཧཱ། ཞེས་མགོན་པོའི་སྙིང་པོ་བསྙེན་
པ་བྱ། ཁྲྀ་དང་Ể། སྒྲ་པའི་འདོན་ལུགས་མ་གཏོགས་ཁྱད་མེད་ཅེས་ཆོས་ཀྱི་རྒྱལ་པོ་ཆེན་པོ་རྗེ་བཙུན་ཙོང་ཁ་པ་གསུང་
ངོ༌། །ྀ་ཁྲེ་ཏ་དང་ཀྵ་ཀྵེ་ཏྲ་གདམ་ང་། རང་གི་ཐུགས་ཀའི་ཧཱུཾ་ལས་འོད་ཟེར་མེ་འོད་ལྟ་བུ་འཕྲོས་ཏེ་མགོན་
པོའི་ཐུགས་ཀའི་ཧཱུཾ་ལ་ཕོག་པས། མགོན་པོ་ཁྲོས་འཁྲུགས་རྔམས་པས་ཞབས་ས་ལ་རྡེབ་ཞལ་ནས་
ཧཱུཾ་ཧཱུཾ་ཕཊ་ཕཊ་ཀྱི་སྒྲ་འབྲུག་ལྟར་སྒྲོག །ཌ་མ་རུ་དྲག་ཏུ་འཁྲོལ་ཞིང་འཁོར་རྣམས་ལ་སྤྱན་ཧྲིག་ཧྲིག་

མགོན་པོ་ཕྱག་དྲུག་པའི་བསྐང་གསོ། 75
གཟིགས་པས། འཁོར་རྣམས་རང་དབང་མེད་པར་ཁྲོས་འཁྲུགས་ཏེ་རང་རང་དང་འདྲ་བའི་སྤྲུལ་པ་
འཁོར་དང་བཅས་པ་དཔག་ཏུ་མེད་པ་ཕྱོགས་བཅུར་སོང་བས། བདག་ཅག་དཔོན་སློབ་ཀྱི་ཆོས་
སྒྲུབ་པའི་བར་དུ་གཅོད་པ་ཐམས་ཅད་ཚར་བཅད་པར་བསམས་ལ། ཨོཾ་ཤྲཱི་མཧཱ་ཀཱ་ལ་ཤཱ་ས་ན་ཨུ་
པ་ཧ་རི་ཎེ། ཨེ་ཥ་ཨ་པ་ལྕི་མ་ཀ་ལོ། ཨ་ཡཾ་ཨི་དཾ་རཏྣ་ཏྲ་ཡ། ཨ་པ་ཀ་རི་ཎཱཾ། ཡ་ཏི་པྲ་ཏི་ཛྙཱ། སྨ་ར་
སི། ཏ་ད་ཨི་དཾ་དུ་ྃ། ཁ་ཁ་ཁཱ་ཧི་ཁཱ་ཧི། མཱ་ར་མཱ་ར། གྲྀ་ཧྣ་གྲྀ་ཧྣ། བནྡྷ་བནྡྷ། ཧ་ན་ཧ་ན། ད་ཧ་
ད་ཧ། པ་ཙ་པ་ཙ། དི་ན་མེ་ཀེ་ན་མཱ་ར་ཡ་ཧཱུཾ་ཧཱུཾ་ཕཊ་ཕཊ་སྭཱཧཱ། ཞེས་རྩ་སྔགས་མང་དུ་བཟླ། དེ་ནས་འཁོར་
རྣམས་ཀྱི་རང་རང་གི་ཐུགས་ཀར་ཉི་མའི་སྟེང་དུ་རང་རང་གི་ས་བོན་བསྒོམ། བདག་ཉིད་ཡི་དམ་དུ་གསལ་བའི་ཐུགས་ཀའི་
ས་བོན་ལས་འོད་ཟེར་དམར་པོ་འཕྲོས་ཏེ། དེ་དག་ལ་ཕོག་པས། དེ་དང་དེའི་ཐུགས་རྒྱུད་བསྐུལ་བར་བསམས་ལ། བྷྱོཿམ་
མོ་ནག་མོ་བེ་དྷ་ལི་སེན་དྷ་ཀུ་ལུ་ཀུ་ལུ་མཧཱ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་ལྷ་མོའི་སྔགས་དང་། ཨོཾ་
ཀྵེ་ཏྲ་པཱ་ལ་བིགྷན་ཧཱུཾ་ཕཊ། ཅེས་པ་ཀྵེ་ཏྲ་པ་ལའི་སྔགས་དང་། ཨོཾ་ཛི་ན་མི་ཏྲ་ཝ་ཤཾ་ཀུ་རུ་ཧཱུཾ་ཕཊ། ཅེས་པ་ཛི་
ན་མི་ཏྲའི་སྔགས་དང་། ཨོཾ་ཊཀྐི་རཱ་ཛ་ས་མ་ཡ་བྷྱོཿཧཱུཾ་ཕཊ། ཅེས་པ་ཊཀྐི་རཱ་ཛའི་སྔགས་དང་། ཨོཾ་དུ་ཡཀ་ཛཿམ་
ཧཱ་ཀཱ་ལ་ཏྲཀྴད་ཧཱུཾ་ཕཊ། ཅེས་པ་ཏྲཀྴད་ཀྱི་སྔགས་ཅི་རིགས་པར་བཟླའོ༎
དེ་ལྟར་བཟླས་པ་ཚར་ནས་གཏོར་མ་འབུལ་བ་ནི། གཏོར་མ་ནང་མཆོད་ལྟར་བྱིན་གྱིས་བརླབས་ལ། ན་མོ་
མྱུར་མཛད་ཡེ་ཤེས་ཀྱི་མགོན་པོ་ཕྱག་དྲུག་པ་མ་གཡེལ་ཞིག །མ་གཅིག་དཔལ་ལྡན་ལྷ་མོ་རེ་མ་ཏི་
མ་གཡེལ་ཞིག །གནོད་སྦྱིན་ཀྵེ་ཏྲ་པ་ལ་྾། དབང་ཕྱུག་ཛི་ན་མི་ཏྲ྾། གཤིན་རྗེ་ཊཀྐི་རཱ་ཛ྾། བདུད་
མགོན་ཏྲཀྴད་ནག་པོ×། གཙང་རིས་ཀྱི་མགོན་པོ་བདུན་ཅུ་རྩ་ལྔ྾། བཀའ་སྡོད་དམ་ཅན་རྒྱ་མཚོ྾།
བསྒྲུབས་བསྒྲུབས་བསྟེན་བསྟེན་པ་རྣམས྾། སློབ་དཔོན་བརྒྱུད་པའི་བསྲུང་མ×། བར་ཆད་བསྲུང་
བའི་དུས་ལ་བབ་ཀྱི྾། དགྲ་བགེགས་སྒྲོལ་བའི་དུས་ལ་བབ་ཀྱི྾། དངོས་གྲུབ་སྩོལ་བའི་དུས་ལ་
བབ་ཀྱི་མ་གཡེལ་ཞིག །མགོན་པོ་འཁོར་དང་བཅས་པའི་ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་གཅིག་
པ་དམར་པོ་འོད་ཀྱི་སྦུ་གུ་ཅན་དུ་གྱུར་པའི་འོད་ཀྱི་སྦུ་གུས་གཏོར་མ་རྔུབས་ཏེ་གསོལ་བས། ཟག་
མེད་ཀྱི་བདེ་བས་ཐུགས་རྒྱུད་ཚིམ་པར་གྱུར། དམིགས་པ་དང་བཅས་པས། ཧཱུཾ༑ རིང་པོ་དྲུག་བརྗོད་དེ།
ཨོཾ་བཛྲ་མཧཱ་ཀཱ་ལ་ཀྵི་ཀྵེ་ཏྲ་བིགྷན་བི་ན་ཡ་ཀ་ཧཱུཾ་ཧཱུཾ་ཕཊ་ཕཊ་ཨི་དཾ་བ་ལིང་ཏ་ཁ་ཁ་ཁཱ་ཧི་ཁཱ་ཧི། ཞེས་
1 ཞོལ། ཤོག ༡༤ ན ༥། གཙང་། ཤོག ༡༡ ན ༦ ནག་མོ་པེཏྟ་ལི་སེན་

76 མཁས་གྲུབ་རྗེའི་གསུང་འབུམ་མ།
པ་བདུན་གྱིས་མགོན་པོ་དང་། ཨོཾ་བཛྲ་མཧཱ་ཀཱ་ལ་ཀྵི་ཀྵེ་ཏྲ་བིགྷན་བི་ནཱ་ཡ་ཀ་ཏྲཀ་རཀྨོ་བ་ལིཾ་ཏ་མཾ་ས་རཀྟ་
རུ་ཏི་ཁ་ཁ་ཁཱ་ཧི་ཁཱ་ཧི། ཞེས་པ་གསུམ་གྱིས་ལྷ་མོ་དང་། གནོད་སྦྱིན་བཞིའི་རང་རང་གི་སྔགས་ཀྱི་མཇུག་ཏུ། བ་ལིཾ་
ཏ་ཁ་ཁ་ཁཱ་ཧི་ཁཱ་ཧི། ཞེས་བཏགས་པ་གསུམ་གསུམ་གྱིས་གནོད་སྦྱིན་བཞི་ལ་དབུལ། ཤཱ་ས་ནའི་མཇུག་ཏུ་བ་ལིཾ་
ཏ་བཏགས་པ་གསུམ་གྱིས་དམ་ཅན་རྒྱ་མཚོའི་ཚོགས་གཞན་སྤྱི་ལ་དབུལ། ཨོཾ་ཤྲཱི་མཧཱ་ཀཱ་ལ་ས་པ་རི་ཝཱ་ར་ཨགྷཾ་
པྲ་ཏཱི་ཙྪ་ཧཱུཾ་སྭཱཧཱ། དེ་བཞིན་དུ་སྦྱར་ཏེ། ཤཔྟའི་བར་གྱིས་མཆོད། ཨོཾ་བཛྲ་མཧཱ་ཀཱ་ལ་ཀྵི་ཀྵེ་ཏྲ་྾། ཧཱུཾ་ཧཱུཾ་ཕཊ་
ཕཊ་སྭཱཧཱ། ཨོཾ་ཨཱཿཧཱུཾ། བྷྱོཿམ་མོ་ནག་པོ་བེ་ཏཱ་ལི×ཁཱ་ཧི། ཨོཾ་ཨཿཧཱུཾ། ཨོཾ་ཀྵེ་ཏྲ་པཱ་ལ་བིགྷན་ཧཱུཾ་ཕཊ་ཨོཾ་
ཨཿཧཱུཾ། ཨོྃ་ཛི་ན་྾། ཨོཾ་ཏྲ་ཀྐི྾། ཨོཾ་དུ་ཡཀ྾། ཨོཾ་ཤྲཱི་མཧཱ་ཀཱ་ལ་ཤཱ་ས་ན྾། ཧཱུཾ་ཧཱུཾ་ཕཊ་ཕཊ་སྭཱཧཱ་ཨོཾ་
ཨཱཿཧཱུཾ། ཞེས་ཕྱི་ནང་གི་མཆོད་པས་མཆོད།
གཙང་ཞིང་གཙང་མར་སྦྱར་བའི་མཆོད་སྦྱིན་གྱི་གཏོར་མ་རྒྱན་དམ་པ་དང་ལྡན་པ། དྲི་
དམ་པ་དང་ལྡན་པ། རོ་དམ་པ་དང་ལྡན་པ། རེག་བྱ་དམ་པ་དང་ལྡན་པ་འདི་ཉིད་དབུལ་ཞིང་བསྔོ་
བའི་གནས་སུ་གྱུར་པ། དཔལ་མཧཱ་ཀཱ་ལ་མགོན་པོ་ལེགས་ལྡན་ནག་པོ། བདུད་གཅོད་ཀྱི་སྐྱེས་
བུ། བདུད་འདུལ་གྱི་དམག་དཔོན། སྲིན་པོ་ལངྐ་པུ་རི་གྲོང་ཁྱེར་སུམ་བརྩེགས་བརླག་པར་བྱེད་
པ། རྣལ་འབྱོར་གྱི་དགྲ་ལྷ། རིག་འཛིན་གྱི་བསྲུང་མ། བླ་མའི་བཀའ་བསྲུང་། བསྟན་པའི་བྱ་ར་
མཁན། ལེགས་ཉེས་ཀྱི་བསྟང་འཛིན། ཁྲོ་བོའི་གཟུགས་ཅན། ཟ་བྱེད་ཀྱི་གདོང་ཅན། ཡེ་ཤེས་ཀྱི་
སྤྱན་ལྡན། ཤ་ཟན་གྱི་གཙོ་བོ། ཁྲག་འཐུང་གི་རྒྱལ་པོ། དམ་ཉམས་ཀྱི་སྲོག་གཅོད། མནའ་ཟན་གྱི་
གཤེད་མ། ནག་པོ་འབུམ་གྱི་འཁོར་གྱིས་བསྐོར་བ། ཤ་ཟ་བྱེ་བའི་འཁོར་གྱིས་བསྐོར་བ། གཡས་
ནས་ཕོ་རྒྱུད་སྟོང་གི་འཁོར་གྱིས་བསྐོར་བ། གཡོན་ནས་མོ་རྒྱུད་སྟོང་གི་འཁོར་གྱིས་བསྐོར་བ།
བཀའ་སྡོད་ལྷ་མོ་ནག་མོ་འཁོར་དང་བཅས་པ། གནོད་སྦྱིན་ཀྵེ་ཏྲ་པཱ་ལ×། དབང་ཕྱུག་ཛི་ན་མི་
ཏྲ྾། གཤིན་རྗེ་ཊཀྐི་རཱ་ཛ྾། བདུད་མགོན་ཏྲཀྴད་ནག་པོ་྾། གཙང་རིས་ཀྱི་མགོན་པོ་བདུན་ཅུ་
རྩ་ལྔ་྾། བཀའ་སྡོད་དམ་ཅན་རྒྱ་མཚོའི་དམག་ཚོགས་འཁོར་དང་བཅས་པ་ཁྱེད་རྣམས་ཀྱིས་དམ་
རྫས་རྒྱན་དང་ལྡན་པའི་གཏོར་མ་འདི་བཞེས་ལ། སངས་རྒྱས་ཀྱི་བསྟན་པ་སྲུངས་ཤིག །དཀོན་
མཆོག་གི་དབུ་འཕང་བསྟོད་ཅིག །དགེ་འདུན་གྱི་ཆོས་འཁོར་སྐྱོངས་ཤིག །ཆོས་མི་ནུབ་པའི་རྒྱལ་
མཚན་ཚུགས་ཤིག །ཁྱད་པར་དུ་དཔལ་ལྡན་བླ་མའི་སྐུ་ལ་བསྡོ་བ། རྡོ་རྗེ་ཐེག་པའི་གསང་བ་སུན་

མགོན་པོ་ཕྱག་དྲུག་པའི་བསྐང་གསོ། 77
འབྱིན་པ། སངས་རྒྱས་བསྟན་པའི་དགྲ་བོར་གྱུར་པ། དཀོན་མཆོག་གི་དབུ་འཕང་སྨོད་པ། དགེ་
འདུན་གྱི་ཆོས་འཁོར་བཤིག་པ། བདག་ཅག་དཔོན་སློབ་ཡོན་མཆོད་འཁོར་དང་བཅས་པ་རྣམས་
ལ་སྡང་བའི་སེམས་དང་ལྡན་པ་རྣམས་དང་། གདུག་པའི་སེམས་དང་ལྡན་པ་རྣམས་དང་། དྲག་
ཤུལ་གྱི་སེམས་དང་ལྡན་པ་རྣམས་དང་། སྦྱོར་བ་ཕྱིན་ཅི་ལོག་བྱེད་པའི་འབྱུང་པོ་ལས་ངན་སྡིག་
ཅན་མི་དང་མི་མ་ཡིན་པ་ཐམས་ཅད་ཀྱི་བསམ་པ་ངན་པ་དང་སྦྱོར་བ་རྩུབ་པ་ཐམས་ཅད་ཉེ་བར་
ཞི་བའི་འཕྲིན་ལས་མཛོད་ཅིག །གལ་ཏེ་དེ་དག་ཞི་བས་འདུལ་དུ་མ་འཚལ་བ་ལྟར་ན། བསད་པ་
དང་། གཟིར་བ་དང་། བསྐྲད་པ་དང་། རེངས་པ་དང་། རྨུགས་ཤིང་ལྐུགས་པ་དང་། བསྡིགས་ཤིང་སྤ་
བཀོང་བ་ལ་སོགས་པ་དྲག་པོའི་ལས་ཀྱིས་ཚར་བཅད་དེ། ཐལ་བ་རྡུལ་ཕྲན་བཞིན་དུ་བརླག་པར་
མཛོད་ཅིག །བླ་མ་མགོན་པོ་འཁོར་བཅས་ལ། །བདག་གིས་མཆོད་གཏོར་ཕུལ་བ་ཡིས། །དཀོན་
མཆོག་དབུ་འཕང་སྨོད་པ་དང༌། །ཐེག་པ་ཆེན་པོ་སུན་འབྱིན་དང༌། །བསྟན་པ་འཇིག་དང་དབྱེན་
བྱེད་དང་། །བླ་མའི་སྐུ་ལ་བསྡོ་བ་དང༌། །རྣལ་འབྱོར་བདག་ལ་སྡང་བ་རྣམས། །དེ་དག་ནག་པོ་ཆེན་
པོས་སྒྲོལ། །ཨ་མུ་ཀ་མཱ་ར་ཡ་ཕཊ། ཅེས་ཐལ་མོ་བརྡབ་བོ།
དེ་ནས། ༈ ཧཱུཾ། མྱུར་མཛད་སྤྱན་རས་གཟིགས་ལ་ཕྱག་འཚལ་ལོ། །ཞབས་གདུབ་དང་བཅས་
བི་ནཱ་ཡ་ཀ་མནན། །ནག་པོ་ཆེན་པོ་སྟག་གི་ཤམ་ཐབས་ཅན། །ཕྱག་དྲུག་སྦྲུལ་གྱི་རྒྱན་གྱིས་རྣམ་
པར་བརྒྱན། །གཡས་པ་གྲི་གུག་བར་པ་ཕྲེང་བ་འཛིན། །ཐ་མ་ཌ་མ་རུ་ནི་དྲག་ཏུ་འཁྲོལ། །གཡོན་
པ་ཐོད་པ་དང་ནི་མདུང་རྩེ་གསུམ། །དེ་བཞིན་ཞགས་པ་བཟུང་ནས་འཆིང་བར་བྱེད། །དྲག་པོའི་
ཞལ་ནི་མཆེ་བ་རྣམ་པར་གཙིགས། །སྤྱན་གསུམ་དྲག་པོ་དབུ་སྐྲ་གྱེན་དུ་འབར། །དཔྲལ་བར་
སིནྡྷུ་ར་ཡིས་ལེགས་པར་བྱུགས། །སྤྱི་བོར་མི་བསྐྱོད་རྒྱལ་པོའི་རྒྱས་བཏབ་བརྟེན། །ཁྲག་འཛག་
མི་མགོ་ལྔ་བཅུའི་དོ་ཤལ་ཅན། །རིན་ཆེན་ཐོད་སྐམ་ལྔ་ཡིས་དབུ་ལ་བརྒྱན། །ཤིང་ལས་བྱོན་ནས་
གཏོར་མ་ལེན་མཛད་པའི། །དཔལ་ལྡན་ཕྱག་དྲུག་པ་ལ་ཕྱག་འཚལ་བསྟོད། །སངས་རྒྱས་བསྟན་
པ་གཉན་པོ་བསྲུང་བ་དང་། །དཀོན་མཆོག་དབུ་འཕང་གཉན་པོ་བསྟོད་པ་དང་། །བདག་ཅག་དཔོན་
སློབ་འཁོར་དང་བཅས་རྣམས་ཀྱི། །རྐྱེན་ངན་བར་ཆད་ཐམས་ཅད་ཞི་བ་དང་། །ཅི་འདོད་དངོས་
1 ཞོལ། ཤོག ༡༥ བ ༣ དབུ་འཕང་སྟོད་པ།

78 མཁས་གྲུབ་རྗེའི་གསུང་འབུམ་མ།
གྲུབ་མྱུར་དུ་སྩལ་དུ་གསོལ། །དཔལ་ཤ་ཝ་རི་དབང་ཕྱུག་གིས་མགོན་པོ་ཞལ་གཟིགས་དུས་མཛད་པའོ༎ ༎
༈ ཨོྃ་གྲུབ་པར་གྱུར་ཅིག །དུར་ཁྲོད་ཆེན་པོ་འཇིགས་སུ་རུང་བའི་ནང༌། །ཚང་ཚིང་འཁྲིགས་
པ་ཙནྡན་ཆེན་པོའི་ཚལ། །བསྐལ་པའི་མེ་ལྟར་འབར་བའི་ཀློང་དཀྱིལ་ན། །བགེགས་ཆེན་བསྣོལ་
བའི་གདན་ལ་རབ་ཏུ་བཞེངས། །མཧཱ་ཀཱ་ལ་ཕྱག་དྲུག་བརྗིད་པའི་སྐུ། །སྐུ་ཡི་ཆ་ལུགས་མི་བཟད་
འབར་བ་ལ། །དུར་ཁྲོད་ཆས་ཀྱིས་རབ་ཏུ་བརྒྱན་པ་པོ། །གསུང་གི་ང་རོ་མི་ཟད་འབར་བ་ལ། །ཧཱུཾ་
དང་